**Latvijas Republikas Saeimas**

**Mandātu, ētikas un iesniegumu komisijas pārskats**

**par saņemtajiem iesniegumiem Saeimas Sabiedrisko attiecību birojā**

**laika posmā** **no 2012.gada 1.maija līdz** **2012.gada 31.maijam**

|  |  |
| --- | --- |
| **Saņemti iesniegumi**  |  |
| kopskaitā | **555** |
|  individuālie  | 478 |
|  kolektīvie  | 69 |
|  anonīmie | 8 |
|  |  |
| **Saņemto iesniegumu tematika** |  |
| Likumdošanas priekšlikumi | 170 |
| Viedokļi | 98 |
| Sūdzības | 176 |
| Informācijas pieprasījumi | 23 |
| Dažādi iesniegumi | 88 |
|  |  |
| **Iesniegumu saņemšanas veidi** |  |
| Personīgi | 107 |
| Pa pastu | 394 |
| Pa e-pastu *info@saeima.lv* | 53 |
| Pa faksu | 1 |
|  |  |
| **Saņemto iesniegumu adresāti** |  |
| Saeima | 33 |
| Saeimas Prezidijs | 2 |
| Deputāti | 2007 |
| Frakcijas | 77 |
| Komisijas | 68 |
| Struktūrvienības | 77 |
|  |  |
| **Valoda** |  |
| Latviešu valoda | 529 |
| Svešvalodas | 26 |
|  |  |
|  |  |
| **Sagatavotas** **atbildes** | **101** |
|  tajā skaitā kompetentajām institūcijām pārsūtīti iesniegumi  | 13 |
|  |  |
|  |  |
|  |  |
|  |  |
|  |  |

Mandātu, ētikas un iesniegumu komisijas

priekšsēdētājsVitālijs Orlovs

|  |  |
| --- | --- |
| **Tematika** | **Saņemto iesniegumu skaits** |
| **I. Likumdošanas priekšlikumi** | **167** |
| **Ārlietu jautājumi**  | **1** |
| Privātpersona aicina noslēgt ar Uzbekistānu divpusējās sadarbības līgumu, kas apstiprinātu tiesības uz sociālo drošību par darba periodu Uzbekistānā. |  |
| **Budžeta un finanšu (nodokļu) jautājumi**  | **26** |
| Latvijas Spēļu biznesa asociācija aicina likumprojektā „Grozījumi likumā „Par nodokļiem un nodevām”” noteikt, ka nav nepieciešams ziņot par izmaksātajiem izložu un azartspēļu laimestiem līdz 2000 latiem.Latvijas Pilnvaroto autotirgotāju asociācija sniedz priekšlikumus vieglo automašīnu ekspluatācijas nodokļa aprēķina metodikas modernizācijai, lai veicinātu Latvijas autoparka atjaunošanu. Latvijas Darba devēju konfederācija sniedz priekšlikumus likumprojektiem „Grozījumi likumā „Par pievienotās vērtības nodokli”” un „Grozījumi likumā „Par iedzīvotāju ienākuma nodokli””, aicinot samazināt pievienotās vērtības nodokli stratēģiski izraudzītās nozarēs, piemēram, elektroenerģijai, kā arī samazināt iedzīvotāju ienākuma nodokli par sešiem procentpunktiem. Aptieku īpašnieku asociācija un Latvijas Cilvēku ar īpašām vajadzībām sadarbības organizācija SUSTENTO aicina izskatīt iespēju likumprojektā „Grozījumi likumā „Par pievienotās vērtības nodokli”” samazināt pievienotās vērtības nodokli medikamentiem par vienu procentpunktu un norāda, ka tas uzlabotu zāļu pieejamību iedzīvotājiem un nākotnē samazinātu veselības aprūpes valsts budžeta izdevumus par medikamentiem.Latvijas Veterināro zāļu lieltirgotavu asociācija aicina likumprojektā „Grozījumi likumā „Par pievienotās vērtības nodokli”” samazināt pievienotās vērtības nodokļa likmi veterinārajām zālēm no 22 līdz 11 procentiem, tādējādi palielinot nozares konkurētspēju.Latvijas Tirgotāju asociācija aicina nevis samazināt pievienotās vērtības nodokli, bet iedzīvotāju ienākuma nodokli vai arī palielināt neapliekamo minimumu, norādot, ka tādējādi cilvēkiem atliks vairāk naudas ekonomiskai aktivitātei, bet uzņēmumi, samazinot ražošanas izdevumus, palielinās savu konkurētspēju, un rezultātā sašaurināsies pelēkā zona.Latvijas Tirdzniecības darbinieku arodbiedrība aicina no 2013.gada palielināt ar iedzīvotāju ienākuma nodokli neapliekamo minimumu, atvieglojumus par apgādībā esošu personu, samazināt darba ņēmēja valsts sociālās apdrošināšanas obligātās iemaksas par diviem procentiem tuvākajos trīs gados un iedzīvotāju ienākuma nodokli par diviem procentiem 2013.gadā, kā arī samazināt pievienotās vērtības nodokļa likmi pirmās nepieciešamības precēm.Latvijas Nodokļu konsultantu asociācija aicina likumprojektā „Par sertificētiem nodokļu konsultantiem” iestrādāt normas par obligātās civiltiesiskās atbildības apdrošināšanas ieviešanu attiecībā uz sertificētiem nodokļu konsultantiem, savukārt likumprojektā „Grozījumi likumā „Par iedzīvotāju ienākuma nodokli”” noteikt maksātājam tiesības pilnvarot deklarācijas aizpildīšanai zvērinātu revidentu vai sertificētu nodokļu konsultantu.ISO sertificēto grāmatvežu asociācija aicina veidot vienotu grāmatvedības sertifikācijas sistēmu saskaņā ar Latvijas Republikas un Eiropas Savienības normatīvo aktu prasībām.SIA „Vidusdaugavas SPAAO” aicina ieviest pašvaldību nodevu par sadzīves atkritumu apsaimniekošanu, lai novērstu nelikumīgu atkritumu izgāšanu ceļmalās un dabas piesārņošanu. Privātpersona aicina likumprojektā „Grozījumi likumā „Par iedzīvotāju ienākuma nodokli”” iestrādāt normas, kas paredzētu, ka pašvaldībām no 2013. līdz 2015.gadam pilnā apmērā tiek kompensēts ieņēmumu bāzes samazinājums, kas saistīts ar iedzīvotāju ienākuma nodokļa likmes samazinājumu.Privātpersona sniedz priekšlikumus par pievienotās vērtības nodokļa administrēšanu un norāda, ka tādējādi tiktu uzlabota nodokļu administrēšanas disciplīna valstī.Privātpersona aicina pārskatīt 2013.gadam paredzēto zemes nomas maksu, lai to veidotu seši procenti no zemes kadastrālās vērtības. |  |
| **Juridiskie jautājumi**  | **16** |
| Latvijas Komercbanku asociācija atbalsta ierosinājumu pilnveidot kredītiestāžu uzraudzību un aicina normatīvajos aktos noteikt, ka korespondējošie konti nevar tikt ieķīlāti bez Finanšu un kapitāla tirgus komisijas atļaujas, kā arī informē par Finanšu un kapitāla tirgus komisijas izstrādātajiem grozījumiem „Iekšējās kontroles sistēmas izveides noteikumos”, kas paredz, ka kredītiestādes aktīvu ieķīlāšanu izskata un apstiprina kredītiestādes valde.Latvijas Pašvaldību savienība pauž neizpratni par to, kādēļ likumprojektā „Grozījumi Latvijas Administratīvo pārkāpumu kodeksā” trešajā lasījumā iekļauti vairāki Tieslietu ministrijas priekšlikumi, kas otrajā lasījumā tika noraidīti un norāda, ka daļa minēto priekšlikumu no pašvaldību viedokļa ir atbalstāmi, tomēr visi priekšlikumi jāvērtē kopumā.Latvijas Darba devēju konfederācija sniedz priekšlikumus likumprojektam „Oficiālo publikāciju likums” un norāda uz kapitālsabiedrības VSIA „Latvijas Vēstnesis” darbības neatbilstību Latvijas likumdošanas aktu prasībām.Sabiedriskās politikas centrs PROVIDUS sniedz priekšlikumus likumprojektam „Grozījumi likumā „Par tautas nobalsošanu un likumu ierosināšanu”” attiecībā uz kārtību, kādā tiek nodrošināta parakstu vākšana likumprojekta ierosināšanai, kā arī aicina pārskatīt likumā noteikto regulējumu attiecībā uz aģitāciju pirms referenduma.Privātpersona norāda uz problēmām, kas apgrūtina daudzdzīvokļu māju ar dzīvokļu lietošanas tiesībām apsaimniekošanu, un aicina dzīvokļu lietotājus - īrniekus pielīdzināt dzīvokļu īpašniekiem, lai mājas apsaimniekošana pilnā mērā varētu tikt balstīta uz Dzīvokļa īpašuma likumu.Privātpersona aicina Saeimu palielināt atbildību par deputāta zvēresta laušanu. |  |
| **Cilvēktiesību un sabiedrisko lietu jautājumi**  | **2** |
| SIA „VTV Grupa” un citi vietējie un reģionālie elektroniskie plašsaziņas līdzekļi aicina likumprojektā „Grozījumi Elektronisko plašsaziņas līdzekļu likumā” noteikt, ka elektroniskie plašsaziņas līdzekļi, kuri retranslē televīzijas programmas, izmantojot kabeļtelevīziju, ietver savā programmu piedāvājumā attiecīgās teritorijas reģionālā vai vietējā elektroniskā plašsaziņas līdzekļa veidotu programmu, kā arī aicina dot reģionālajiem elektroniskajiem plašsaziņas līdzekļiem tiesības raidīt ar saviem sakaru līdzekļiem ciparu formātā, neierobežojot to tiesības retranslēt arī citas programmas.AS „Latvijas Neatkarīgā Televīzija” pauž atbalstu ierosinājumam atcelt tā saucamā *must carry* principa piemērošanu attiecībā uz nacionālajām komerctelevīzijām.  |  |
| **Izglītības, kultūras un zinātnes jautājumi**  | **70** |
| Autortiesību un komunicēšanas konsultāciju aģentūra/Latvijas Autoru apvienība (AKKA/LAA) norāda, ka likumprojekts „Grozījumi Autortiesību likumā” ir pretrunā ar vairākām starptautiskām konvencijām un līgumiem, kam pievienojusies Latvijas Republika, kā arī ar Eiropas Savienības direktīvām, ar kurām Autortiesību likums saskaņots, un pauž uzskatu, ka likumprojekta izstrādē ņemtas vērā tikai autoru darbu izmantotāju intereses.Tukuma novada Sēmes sākumskola, Rīgas 182.pirmsskolas izglītības iestāde, Tukuma speciālā pirmsskolas izglītības iestāde „Taurenītis”, Sakstagala Jāņa Klīdzēja pamatskola, Mārupes vidusskola, Šķilbes pamatskola, Tukuma pirmsskolas izglītības iestāde „Pasaciņa”, Rēzeknes speciālā pirmsskolas izglītības iestāde „Zvaniņš”, Gaigalavas pamatskola, Šķaunes pamatskola, Priekules vidusskola, Rīgas 21.vidusskola, Ogres sākumskolas arodbiedrība, Kalētu pamatskola, Lēdmanes pamatskola, Lielvārdes novada Jumpravas pagasta pirmsskolas izglītības iestāde „Zvaniņš”, Rīgas 74.vidusskola, Upesgrīvas speciālā internātpamatskola, Rīgas 19.vidusskola, Dobeles 1.vidusskola, Rīgas pirmsskolas izglītības iestāde „Dzirnaviņas”, Rēzeknes pilsētas pirmsskolas izglītības iestāde „Namiņš”, Cīravas arodvidusskola, Preiļu 1.pamatskola, Jēkabpils pamatskola, Tiskādu vidusskola, Ogresgala pamatskola, Rudes pamatskola, Rēzeknes pilsētas speciālā pirmsskolas izglītības iestāde „Bitīte”, Rēzeknes pirmsskolas izglītības iestāde „Laimiņa”, Rēzeknes novada Maltas 2.vidusskolas struktūrvienība Liepu pamatskola, Rēzeknes pilsētas pirmsskolas izglītības iestāde „Vinnijs Pūks”, Maltas speciālā internātpamatskola, Limbažu pilsētas 2.pirmsskolas izglītības iestāde „Kāpēcītis”, Inčukalna pamatskola, Rīgas 244.pirmsskolas izglītības iestāde, Rīgas 71.vidusskola, Puškina licejs, Krāslavas Varavīksnes vidusskola, Salas vidusskolas skolotāju arodbiedrība, pirmsskolas izglītības iestāde „Kastanītis” un Ļaudonas vidusskola atbalsta Latvijas Izglītības un zinātnes darbinieku arodbiedrības prasības ar 2012.gada 1.septembri par 10 procentiem palielināt pedagogu zemākās mēneša darba algas likmes, atbilstoši par 10 procentiem palielinot valsts budžeta mērķdotāciju pašvaldībām, ar 2013.gada 1.janvāri palielināt finansējumu pedagogu, t.sk. akadēmiskā personāla, kā arī zinātnisko institūciju darbinieku darba samaksai vēl par 10 procentiem, uzsākt sarunas ar Izglītības un zinātnes ministriju un Finanšu ministriju, lai nodrošinātu minēto prasību izpildi un pedagogu darba samaksas turpmākās paaugstināšanas grafiku, kā arī nodrošināt Zinātniskās darbības likumā noteiktu zinātnes finansējuma palielināšanu. (1125 paraksti)Rīgas 28.vidusskola aicina normatīvajos aktos formulēt bezmaksas izglītības jēdzienu un noteikt, kādi izdevumi jāsedz vecākiem un kādus apmaksā valsts.Ogres novada sporta centra pirmorganizācija aicina atjaunot sporta skolu treneriem samaksu par darbu iepriekšējā līmenī, papildus maksājot par kvalifikāciju A un B kategorijā. |  |
| **Valsts pārvaldes un pašvaldību jautājumi** | **6** |
| Latvijas Darba devēju konfederācija norāda, ka likumprojekts „Grozījumi likumā „Par valsts un pašvaldību finanšu līdzekļu un mantas izšķērdēšanas novēršanu”” neatbilst labas komercprakses principiem, jo likumprojektā paredzētais pienākums publicēt informāciju par nomas maksas apmēru palielinās birokrātijas slogu un var radīt kapitālsabiedrību ienākumu (nomas maksājumu) samazinājumu.Latvijas Pašvaldību savienība aicina likumprojektā „Grozījumi likumā „Par valsts un pašvaldību finanšu līdzekļu un mantas izšķērdēšanas novēršanu”” atcelt nomas līguma termiņa ierobežojumus, jo tie neveicina ilgtspējīgu ieguldījumu nodrošināšanu un ilgtspējīgu attīstību. Biedrība „Bānīša draugu klubs” aicina likumprojektā „Grozījumi likumā „Par valsts un pašvaldību finanšu līdzekļu un mantas izšķērdēšanas novēršanu”” iekļaut regulējumu par kapitālsabiedrību mantas nodošanu bezatlīdzības lietošanā sabiedriskā labuma organizācijām.Dzīvojamo māju īrnieku un saimnieku asociācija „Tautas kontrole” norāda, ka ir liela atšķirība īpašnieku ikmēneša maksājumos par apsaimniekošanu un komunālajiem pakalpojumiem atkarībā no dzīvokļa platības, tāpēc aicina veikt izmaiņas Dzīvokļa īpašuma likumā attiecībā uz dzīvokļu īpašnieku kopības kompetenci. |  |
| **Tautsaimniecības, agrārās, vides un reģionālās politikas jautājumi** | **17** |
| Vides konsultatīvā padome ierosina likumprojektā „Grozījumi Ģenētiski modificēto organismu aprites likumā” iekļaut normu, kas nosaka, ka ģenētiski modificēto kultūraugu audzēšana ir aizliegta valsts un pašvaldību noteiktajās īpaši aizsargājamās dabas teritorijās.Zemnieku saeima, Latvijas Jauno zemnieku klubs un Latvijas Lauksaimniecības organizāciju kooperatīvais klubs sniedz priekšlikumus likumprojektam „Grozījumi Lauksaimniecības un lauku attīstības likumā” par sadarbību ar lauksaimniecības un zivsaimniecības organizācijām lauksaimniecības un lauku attīstības politikas izstrādē un īstenošanā.Latvijas Lielo pilsētu asociācija sniedz priekšlikumus likumprojektam „Būvniecības likums” attiecībā uz pilsētas arhitekta pienākumiem.AS „Latvenergo” iebilst pret likumprojektā „Būvniecības likums” iekļauto regulējumu, kas paredz iespēju paildzināt inženierkomunikāciju būvniecības procesu.Latvijas Tirgotāju asociācija aicina iepazīties ar izstrādāto Tirdzniecības likuma projektu, kas regulētu uzņēmuma darbību nozarē ar vislielāko īpatsvaru valsts ekonomikā.Biedrība „Makšķernieku radošais klubs” izsaka viedokli par grozījumiem likumdošanas aktos attiecībā uz zveju iekšējos ūdeņos un norāda, ka šāda politika nav saistīta ar zivju ilgtspējīgas izmantošanas un bioloģiskās daudzveidības nodrošināšanu, tāpēc aicina noteikt zivsaimniecības politikas galvenās vadlīnijas.Latvijas Darba devēju konfederācija informē par grozījumiem Memorandā par korporatīvās sociālās atbildības principiem Latvijā, kuri noteic, ka valsts un pašvaldību institūcijas atbalsta korporatīvās sociālās atbildības principu integrēšanu komersantu darbā un valsts politikā, un norāda, ka veiks pasākumus korporatīvās sociālās atbildības principu iedzīvināšanai, kā arī aktīvi iesaistīsies korporatīvās sociālās atbildības principu popularizēšanā. Daudzdzīvokļu mājas iedzīvotāji uzskata, ka likums „Par zemes reformu Latvijas Republikas pilsētās” un likums „Par valsts un pašvaldību dzīvojamo māju privatizāciju” diskriminē daudzdzīvokļu māju īpašniekus un īrniekus, ir pretrunā ar Latvijas Republikas Satversmi un Civillikumu, kā arī diskriminē daudzdzīvokļu māju iedzīvotājus salīdzinājumā ar likuma „Par zemes reformu Latvijas Republikas lauku apvidos” 12.panta subjektiem. Tādēļ iesnieguma parakstītāji aicina likuma „Par zemes reformu Latvijas Republikas pilsētās” 12.pantu izteikt līdzīgi likuma „Par zemes reformu Latvijas Republikas lauku apvidos” 12.pantam, pārskatīt zem daudzdzīvokļu mājām esošās zemes kadastrālo vērtību un paredzēt, ka zeme zem mājas tiek piesaistīta mājai un zemes īpašniekiem tiek kompensēta zemes vērtība vai arī dzīvokļu īpašniekiem tiek piešķirtas pirmpirkuma tiesības.  |  |
| **Sociālie, darba un veselības aizsardzības jautājumi** | **29** |
| Latvijas Ārstu biedrība aicina likumprojektā „Grozījumi Ārstniecības likumā” noteikt ārstniecības personu sertifikācijai garākus termiņus, nekā paredz Administratīvā procesa likums.Neatliekamās medicīniskās palīdzības dienesta Kurzemes reģionālais centrs sniedz priekšlikumus likumprojektam „Grozījumi Ārstniecības likumā”, lai neatliekamās medicīniskās palīdzības brigādēm, tai skaitā operatīvā medicīniskā transportlīdzekļa vadītājiem, tiktu noteikts pagarināts normālais darba laiku, kas nepārsniegtu 60 stundas nedēļā un 240 stundas mēnesī.Latvijas Brīvo arodbiedrību savienība informē par uzsākto vēstuļu akciju, kuras mērķis ir protestēt pret nepamatoto valdības lēmumu paaugstināt pensionēšanās vecumu no 2014.gada. (1455 paraksti)Latvijas Brīvo arodbiedrību savienība sniedz priekšlikumus likumprojektam „Grozījumi likumā „Par valsts pensijām”” par kārtību, kādā saņemama vecuma un invaliditātes pensija, par apdrošināšanas stāžu, kas dod tiesības uz pensiju ar atvieglotiem noteikumiem par darbu kaitīgos un smagos darba apstākļos, ja izdarīti grozījumi apdrošināšanas tarifos, kā arī par kārtību, kādā dzelzceļa nozarē nodarbinātie var saņemt vecuma pensiju.Latvijas Dzelzceļnieku un satiksmes nozares arodbiedrība aicina vai nu atjaunot tiesības uz izdienas pensiju dažādām dzelzceļā nodarbināto kategorijām ar atsevišķu likumu, kā tas izdarīts citās nozarēs (prokuratūras, tiesu, iekšlietu, kultūras darbiniekiem u.c.), vai arī iestrādāt likumā „Par valsts pensijām” normas, kas ļautu attiecīgo profesiju darbiniekiem pensionēties pirms vispārējā pensijas vecuma sasniegšanas, ja saskaņā ar ārsta atzinumu darbs profesijā tiek liegts.Biedrība „Vertman” norāda uz problēmām sakarā ar vecuma pensiju aprēķināšanu stjuartiem un aicina izstrādāt tādu piemaksu mehānismu, kas paredzētu, ka Latvijas teritorijā funkcionējošās aviokompānijas veic speciālus atskaitījumus pensiju fondā par šobrīd strādājošiem stjuartiem.Privātpersona aicina likumprojektā „Grozījumi likumā „Par valsts pensijām”” noteikt, ka pirmās un otrās grupas invalīdiem, kuru darba stāžā ietilpst laiks no 1998.gada 1.janvāra līdz 2002.gada 31.decembrim, ar 2015.gada 1.janvāri tiktu piešķirtas invaliditātes pensijas, jo sociālās apdrošināšanas nodoklī netika ietverta invaliditātes apdrošināšana.Privātpersona aicina likumprojektā „Grozījumi likumā „Par valsts pensijām”” noteikt, ka pensionāriem, kas ir laulībā 30 un vairāk gadu, piešķirama vienādotā ģimenes pensija katram laulātajam puse no kopējās abiem aprēķinātās vecuma pensijas summas. |  |
| **Citi jautājumi** | **3** |
| 4.maija Deklarācijas klubs aicina nostiprināt latviešu valodas statusu un paplašināt tās lietošanu; nostiprināt valstij uzticamu pilsoņu kopumu un izstrādāt tiesisko regulējumu pilsoņiem būtisku jautājumu izlemšanai.Starptautiskā Romu apvienība aicina Saeimas Sabiedrības saliedētības komisiju atzīt Starptautiskās Romu apvienības izdoto starptautisko identifikācijas dokumentu un rekomendēt Pilsonības un migrācijas lietu pārvaldei to atzīt par oficiālu dokumentu, kas apliecina piederību romu tautībai. |  |
|  |  |
| **II. Viedokļi**  | **98** |
| **Par Saeimas darbu**  | **8** |
| Biedrība „Antiglobālisti” aicina Saeimas deputātus neratificēt fiskālās disciplīnas līgumu, jo tas ietekmēs turpmākos Latvijas valsts budžeta mērķus un tieši skars visus Latvijas iedzīvotājus.Privātpersona kritizē to, ka daudzi deputāti nav piedalījušies Saeimas 4.maija svinīgajā sēdē. Privātpersona pauž atzinību deputātei I.Čepānei (Vienotība) par pausto raidījumā „Sastrēgumstunda” nostāju attiecībā uz referendumu ierosināšanas kārtību.Privātpersona norāda uz deputāta A.Lejiņa (Vienotība) dubulto pilsonību un lūdz izskatīt jautājumu par to 11.Saeimas lēmumu atzīšanu par spēkā neesošiem, kuru pieņemšanā deputāts piedalījies.Privātpersona izsaka viedokli par Zatlera Reformu partijas frakcijas darbu Saeimā un pauž nožēlu par to, ka netiek īstenotas gaidītās reformas, kas atceltu uzņēmumu vieglo transportlīdzekļu nodokli un obligāto tehnisko apskati attiecībā uz jaunu auto-traktortehniku.Privātpersona pauž atbalstu nacionālās apvienības „Visu Latvijai!” – „Tēvzemei un Brīvībai/LNNK” frakcijas darbam Saeimā. |  |
| **Par valsts un pašvaldību iestāžu darbu** | **49** |
| Latvijas Mūzikas izglītības iestāžu asociācija iesniedz projektu grozījumiem Ministru kabineta 2011.gada 27.decembra noteikumos Nr.1035 „Kārtība, kādā valsts finansē profesionālās ievirzes mākslas, mūzikas un dejas izglītības programmas” un norāda, ka pašreizējais profesionālās ievirzes izglītības programmu finansējums sedz apmēram 50 - 60 procentus no nepieciešamajiem līdzekļiem un turpmāk tas ir jāpalielina, jo šobrīd noteikumos ir paredzēts pazemināts koeficients, kas neatbilst akreditēto programmu saturam.Latvijas Žurnālistu savienība aicina grozīt Ministru kabineta 2005.gada 10.maija noteikumu Nr.321 „Noteikumi par tukšo materiālo nesēju un reproducēšanai izmantojamo iekārtu atlīdzības lielumu un tās iekasēšanas, atmaksāšanas, sadales un izmaksas kārtību”. nosakot, ka tiesības uz tukšu datu nesēju autoratlīdzības iekasēšanu, atmaksāšanu, sadali un izmaksu piešķiramas jebkurai radošai organizācijai, kas pārstāv žurnālu, izdevēju, zinātnieku, skolotāju, augstskolu docētāju u.c. mantiskās intereses, kā arī nosakot visiem radošās organizācijās iesaistītiem un arī neiesaistītiem autoriem vienādas tiesības pretendēt uz taisnīgu un likumīgu par tukšiem datu nesējiem iekasējamo mantisko atlīdzību.Latvijas Ilgtspējīgas attīstības institūts norāda, ka valsts un pašvaldību institūcijas nav rīkojušās pietiekami efektīvi, lai nodrošinātu tā saucamās zaļās enerģijas attīstību Latvijā, un situāciju vēl vairāk pasliktina Ministru kabineta 2011.gada 17.maija grozījumi noteikumos Nr.262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”.Vides konsultatīvā padome pauž bažas par Nacionālā attīstības plāna konceptuālo virzību, jo tas neatspoguļo iestāšanos par „zaļo” ekonomiku. VSAC „Kurzeme” filiāles „Liepāja” darbinieki norāda, ka iestādē ir par maz sociālo aprūpētāju, jo grupās vienlaikus būtu jāstrādā diviem darbiniekiem, bet šobrīd strādā tikai viens darbinieks, tāpēc būtu nepieciešams darbiniekiem piemērot pagarinātu normālo darba laiku. AS „Rīgas Sanitārā transporta autobāze” izsaka viedokli par dalību iepirkuma konkursā, kuru izsludinājis vienotais Neatliekamās medicīniskās palīdzības dienests, un norāda, ka nepamatoti tiek palielināts sniedzamo pakalpojumu apjoms, nepalielinot līguma summu, tāpēc, lai nodrošinātu pakalpojumus un līguma prasību izpildi, autobāze ir iegādājusies vairākas jaunas ātrās palīdzības mašīnas.Aizturēto un ieslodzīto palīdzības fonds „Gara spēks” norāda uz problēmām ar kārtību un tiesiskumu ieslodzījuma vietās.Privātpersona izsaka viedokli par kultūras ministres Ž.Jaunzemes-Grendes atbilstību ieņemamam amatam.Privātpersona izsaka viedokli par valsts un pašvaldību iestāžu darba laiku un aicina to mainīt, lai cilvēkiem būtu iespēja, nekavējot darbu, apmeklēt valsts un pašvaldību iestādes un risināt savas problēmas.Privātpersona izsaka viedokli par kritisko situāciju aprūpes jomā pēc 2010.gada janvārī Labklājības ministrijas veiktās sociālo pakalpojumu nozares reorganizācijas, kuras rezultātā darbs ar klientiem ir pasliktinājies. |  |
| Privātpersona pauž viedokli, ka Finanšu ministrijai kopā ar AS „Citadele banka” jāveic Latvijas iedzīvotāju īpašumā esošo 1990.gada mērķaizņēmuma obligāciju pārreģistrācija, nosakot adekvātu proporciju šo obligāciju kompensēšanai naudā no Latvijas valsts budžeta.Privātpersona pauž satraukumu par Ministru kabineta lēmumu, ka pasē vairs netiks norādīta tautība.Privātpersona izsaka viedokli par bērnu un jauniešu sporta iespējām Latvijā un norāda, ka valsts iestāžu izstrādātie dokumenti attiecībā uz jauniešu sportu reālajā dzīvē nedarbojas.**Par situāciju valstī** | **9** |
| Privātpersona izsaka viedokli par veselības sistēmu Latvijā un norāda, ka liela daļa Latvijas iedzīvotāju nespēj segt ārstēšanās un nepieciešamo medikamentu izmaksas.Privātpersona norāda uz problēmām ar Latvijas lauku jauniešu izglītības un brīvā laika pavadīšanas iespējām.Privātpersona izsaka kritisku viedokli par Latvijas un Krievijas attiecībām un norāda, ka nedrīkst patvaļīgi interpretēt Latvijas vēstures faktus.Privātpersonas izsaka kritisku viedokli par to, ka Latvijā notiek Padomju Savienības svētku pasākumi.Privātpersonas izsaka viedokli par ekonomisko situāciju valstī, nepamatoti augsto īpašuma nodokli un iebilst pret pensionēšanās vecuma celšanu. |  |
| **Citi viedokļi** | **32** |
| Latvijas Senioru alianse pauž neizpratni par to, ka ir nepieciešama licence, lai klausītos radio, jo pensionāri no savām pensijām nevar atļauties maksāt par šo licenci, bet radio daudziem ir vienīgais informācijas ieguves avots.Latvijas Tirgotāju asociācija izsaka viedokli par Latvijas prioritātēm nodokļu samazināšanā.Privātpersona pauž viedokli par to, ka līdzekļi tērēti latviešu valodas mācīšanai svešvalodīgajiem, un norāda, ka labāk tos varētu izlietot jauniešu sportisko aktivitāšu veicināšanai.Privātpersona nosoda lēmumu par izbēgušās lācenes Mades nošaušanu un uzskata, ka bija iespējami citi situācijas risinājumi. Privātpersonas izsaka viedokli par patriotiskas audzināšanas nepieciešamību skolās un bērnudārzos, sabiedrības saliedētības politiku un pieņemtajām sociālajām normām, banku darbu un to regulējošām institūcijām. |  |
|  |  |
| **III. Sūdzības** | **176** |
| **Par Saeimas darbu**  | **3** |
| Privātpersona nav apmierināta ar E.Cilinska (VL!-TB/LNNK) sniegto atbildi uz iesniegumu un lūdz atbildēt atkārtoti.Privātpersona sūdzas, ka nav saņēmusi atbildi uz vēstuli, kas adresēta politisko partiju apvienības „Saskaņas Centrs” frakcijas deputātam N.Kabanovam. Privātpersona sūdzas par Saeimas komisiju sniegtajām atbildēm saistībā ar vectēva brāļa J.Drones reabilitāciju, tādēļ atkārtoti pieprasa reabilitēt J.Droni. |  |
| **Par valsts un pašvaldību iestāžu darbu** | **39** |
| Latvijas Nacionālās bibliotēkas Mūzikas nodaļas darbinieki iebilst pret šīs nodaļas pārveidošanu par A.Kalniņa mūzikas lasītavu Mākslas un mūzikas centra ietvaros un norāda, ka tādējādi tiks pārtraukta līdzšinējo pamatfunkciju veikšana, jo jaunajā struktūrā saglabāsies tikai viena funkcija - lasītāju apkalpošana, pārējām funkcijām nepiešķirot būtisku nozīmi, un līdz ar to kritīsies mūzikas profesionālās informācijas piegādes kvalitāte.Iniciatīvas grupa „Par RVR” sūdzas par to, ka vairāku gadu garumā tika kavēts pasažieru vilcienu iepirkuma konkurss, bet tagad manāmi centieni noslēgto līgumu lauzt. Privātpersonas sūdzas par Valsts tiesu medicīnas ekspertīzes centru, kas sniedzis nepatiesu atzinumu par personas veselības stāvokli.Privātpersona sūdzas par Krimuldas pagasta domi saistībā ar dzīvojamās platības nepiešķiršanu.Privātpersona sūdzas par Valsts policijas Zemgales reģiona pārvaldes Aizkraukles iecirkņa Kārtības policijas nodaļas priekšnieka majora G.Strazdiņa lēmumu izbeigt kriminālprocesu.Ieslodzītie sūdzas par izdarītajiem grozījumiem Ministru kabineta 2006.gada 25.aprīļa noteikumos Nr.327 „Noteikumi par Ieslodzījuma vietu pārvaldes sniegto maksas pakalpojumu cenrādi”, konkrēti elektroierīču lietošanas maksu, un uzskata, kā arī par Ieslodzījuma vietu pārvaldi saistībā ar veselības aprūpi ieslodzījuma vietās. |  |
| **Par tiesībaizsardzības iestāžu darbu** | **124** |
| Kredītiestāžu noguldītāju un kreditoru aizstāvības apvienība sūdzas par Rīgas Apgabaltiesu, kas, viņuprāt, nav ievērojusi likumu, kā arī pārkāpusi termiņus, izskatot lietu saistībā par AS „Latvijas Krājbanka” maksātnespējas administratora rīcību. SIA „Reklāmas attēls” sūdzas par Rīgas Apgabaltiesas Civillietu tiesu kolēģiju saistībā ar patvaļu lietu sadalē, kas pieļauta, pārkāpjot Satversmes un starptautisko dokumentu prasības, un norāda uz korupcijas riskiem Rīgas Apgabaltiesas Civillietu kolēģijā.Privātpersona sūdzas par tiesībsarga darbu, jo viņš Iesniegumu likumā noteiktajā termiņā nav sniedzis atbildi uz privātpersonas iesniegumu.Privātpersona sūdzas par Ģenerālprokuratūras lēmumu noraidīt tās sūdzību un uzskata, ka šis lēmums ir prettiesisks. Privātpersonas sūdzas par Jūrmalas prokurores I.Urbacānes rīcību saistībā ar krimināllietas izskatīšanu, Ģenerālprokuratūras prokurores A.Merlajas rīcību saistībā ar sūdzības izskatīšanu, zvērināta tiesu izpildītāja K.Selecka rīcību, veicot trešo personu (īrnieku) izlikšanu no dzīvokļa. |  |
| **Citas sūdzības** | **10** |
| Privātpersona sūdzas par namu apsaimniekotāju SIA „Rīgas namu pārvaldnieks” saistībā ar sastādīto aktu par dzīvokļa appludināšanu.Privātpersona sūdzas par daudzdzīvokļu nama apsaimniekotāju, kas nenodrošina pamatpakalpojumus īrētajā dzīvoklī.Daudzdzīvokļu mājas iedzīvotāji sūdzas par nepamatoti augsto zemes nomas maksu.Daudzdzīvokļu māju iedzīvotāji sūdzas par SIA „Latvijas-Rietumu termināls” saistībā ar gaisa piesārņojumu un smakām, intensīvu vilcienu kustību un pārkraušanas darbu radītajiem trokšņiem.Privātpersonas sūdzas par nelikumīgu rīcību apkures pakalpojumu pašizmaksas noteikšanā, par ielu un kanalizācijas sistēmu stāvokli Ilūkstes ielā un Rīgā kopumā, kā arī par nepamatoti paaugstināto nekustamā īpašuma nodokli. |  |
|  |  |
| **IV. Informācijas pieprasījumi** | **23** |
|  |  |
| **V. Dažādi iesniegumi** | **88** |
|  |  |